Антун Гледжевич
Тиква и бор

Превод от неизвестен език: Иван Коларов, —

chitanka.info

Тиква с лазещи ластари

тъй високо се издигна,

че овошки изпревари —

до върха на бор достигна.

Самохвалка и надменна,

тя прегърна здраво клона

и доволна, възхитена,

дигна взор към небосклона.

Почна да се смее бора,

изруга я, вежди свъси,

но възвишен, заговори

с думи праведни и къси: —

Твойта слава кратко трае!

Щом завее зимен вятър,

осланена, то се знае,

ти ще рухнеш на земята.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.